
ВЪПРОСИ И ОТГОВОРИ
ПО ПРОЦЕДУРА ЧРЕЗ ДИРЕКТНО ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ BG05SFPR001-3.005 „РАЗВИТИЕ НА ДУАЛНАТА СИСТЕМА НА ОБУЧЕНИЕ В ПОО (ЧРЕЗ ПРИЛАГАНЕ НА ПОДХОДА ИТИ)“
към 27.01.2025 г.


[bookmark: _Hlk186701896]ВЪПРОС 1 от 19.12.2024 г. (Q001 постъпил чрез ИСУН)

[bookmark: _Hlk186443005]Община Силистра има одобрена концепция за ИТИ - BG16FFPR003-2.001-0041 по Програма „Развитие на регионите“ 2021-2027 г., в която е включена проектна идея „Осъществяване на връзка на образованието с пазара на труда чрез развитие на дуалната система в Професионална гимназия по облекло, обслужване и транспорт, гр. Дулово и в Професионална гимназия по селско стопанство с. Ситово“ на обща стойност 362 175,00 лв. В проектната идея бенефициенти са училища в гр. Дулово и с. Ситово, като дейностите ще се изпълняват в партньорство между Професионална гимназия по облекло, обслужване и транспорт, гр. Дулово - водещ партньор и в Професионална гимназия по селско стопанство с. Ситово - партньор.
[bookmark: _Hlk186443429]В публикуваните Насоки за кандидатстване по процедура BG05SFPR001-3.005 „Развитие на дуална система за обучение в ПОО (чрез прилагане на подхода ИТИ) в т. 11 Допустими кандидати, на стр. 11, под номер 1 за Северен централен район като конкретен бенефициент е посочено училището в гр. Дулово, а като партньор РУО на МОН, гр. Силистра. Допусната ли е техническа грешка, като не е посочено училището в с. Ситово – като партньор или да смятаме, че единствено бенефициент е училището в гр. Дулово? Ако е така, то това не съответства на одобрената концепция на Община Силистра.

ОТГОВОР: 
Условията за кандидатстване по настоящата процедура,  са разработени в съответствие с одобрените на Третото заседание на Комитета за наблюдение на Програма „Образование“ Методология и критерии за подбор на операция „Развитие на дуалната система на обучение в ПОО (чрез прилагане на подхода ИТИ)“, Единните указания за кандидатстване с концепции за Интегрирани териториални инвестиции (процедура в ИСУН с номер BG16FFPR003-2.001 – Концепции за Интегрирани териториални инвестиции (ИТИ) и на основание чл. 43, ал. 1 от Закона за управление на средствата от Европейските фондове при споделено управление (ЗУСЕФСУ). 
Съгласно Условията за кандидатстване по настоящата процедура конкретни бенефициенти са професионални гимназии и училища с паралелки за професионална подготовка, обучаващи в гимназиален етап на средно образование, в т.ч. частни училища, които са определени за отговорни партньори в одобрени комбинирани концепции за ИТИ, по отношение на дейности за развитие на дуалната система на обучение. Допустими партньори са Регионални управления на образованието (РУО), които са определени за други участващи партньори, разходващи средства в одобрени комбинирани концепции за ИТИ, по отношение на дейности за развитие на дуалната система на обучение. Допустими асоциирани партньори са национално представителните организации на работодателите и на работниците и служителите в България, браншови и професионални организации, работодатели, участващи в партньорство с училище за дуална система на обучение – задължителни асоциирани партньори и РУО. 
Професионални гимназии не са посочени сред допустимите партньори. 
В тази връзка няма допусната грешка в Условията за кандидатстване.
Обръщаме внимание, че в съответствие с чл. 26, ал. 5 от ЗУСЕФСУ, с писмо изх. № 0602 - 289/25.11.2024 г. проектът на Насоки за кандидатстване по процедурата беше изпратен на конкретните бенефициенти за предложения и възражения, като такива не са получени от страна на Професионална гимназия по облекло, обслужване и транспорт, гр. Дулово в рамките на законоустановения срок.
Професионална гимназия по селско стопанство, с. Ситово, може да участва в дейности по процедура BG05SFPR001-3.005 „Развитие на дуална система за обучение в ПОО (чрез прилагане на подхода ИТИ) съгласно предвиденото в одобрената КИТИ, в рамките на допустимите целеви групи по настоящата процедура - ученици, в т. ч. ученици, търсещи или получили международна закрила и от други уязвими групи, педагогически специалисти (учители по професионална подготовка, учители-методици), непедагогически персонал, в т. ч. образователни медиатори, наставници, родители. 


ВЪПРОС 2 от 30.12.2024 г. (постъпил по електронна поща)  
Във връзка с изготвяне на проектно предложение по процедура за директно предоставяне на безвъзмездна финансова помощ BG05SFPR001 -3.005 „Развитие на дуалната система на обучение в ПОО (чрез прилагане на подхода ИТИ)“ в рамките на Приоритет 3 „Връзка на образованието с пазара на труда“ на Програма „Образование“ 2021 - 2027 г. от Професионална гимназия по механоелектротехника - гр. Плевен, Ви уведомявам за настъпили промени в обстоятелствата, след одобряване на концепцията за ИТИ, както следва: 
Двама от партньорите „Леони България“ ЕООД, гр. Плевен и „Ваптех“ ЕООД, гр. Плевен, включени в Споразумението за партньорство от 26.09.2023 г., съответно като Партньор 3 и Партньор 4 при подаване на концепцията, към момента са преустановили дейността си. Същите не могат да се включат в изпълнението на конкретни проектни дейности. 
Във връзка с горепосоченото, моля за информация, относно действията, които е необходимо да се предприемат при създалите се нови обстоятелства и при изготвяне на проектното предложение. 


[bookmark: _Hlk186701921]ОТГОВОР:
Съгласно т. 12.2 от Условията за кандидатстване по настоящата процедура, допустими асоциирани партньори са работодатели, участващи в партньорство с училище за дуална система на обучение. Включването в проектното предложение на поне един асоцииран партньор – работодател, е задължително, като се представя споразумение за асоциирано партньорство между съответното училище и партниращия му работодател. На етап кандидатстване, като асоциирани партньори в проектното предложение следва да са посочени другите участници, определени в одобрена комбинирана концепция за ИТИ, които не разходват средства по отношение на дейности за развитие на дуалната система на обучение с финансиране по Програма „Образование“. В секция 4 на Формуляра за кандидатстване, за всяка от планираните дейности се посочва  кой/кои от кандидата и участниците в партньорството ще я изпълнява според ролята на партньорите в съответствие с представените приложения и информацията в тях.
В одобрената Концепция за ИТИ номер BG16FFPR003-2.001-0118 като партньори на училището за дейности, свързани с дуалната система на обучение, освен цитираните във въпроса две фирми, са посочени още пет работодатели. В тази връзка, в съответната дейност в секция 4 на Формуляра за кандидатстване следва да посочите основателната причина, поради която не са включени конкретни партньори от одобрената Концепция за ИТИ.
Обръщаме внимание, че в Условията за кандидатстване по настоящата процедура, е предвидена възможност на етап кандидатстване и/или на етапа на изпълнение на проектните предложения да могат да се включат нови асоциирани партньори извън първоначално определените в одобрените комбинирани концепции за ИТИ.


ВЪПРОС 3 от 01.01.2025 г. (Q002 постъпил чрез ИСУН)  
Попълват ли се в секция 3 Данни за действителни собственици (Директива (ЕС) 2015/849, чл. 3, т. 6) за асоциираните партньори?
Съгласно условията за кандидатстване с цел разширяване обхвата на дуалната система на обучение, на етап кандидатстване и/или на етапа на изпълнение на проектните предложения е допустимо включването на нови асоциирани партньори извън първоначално определените в одобрените комбинирани концепции за ИТИ. Има ли проблем, че две компании от първоначално определените партньори са прекратили дейноостта си и може ли да включим в проектното предложение нови партньори?
ОТГОВОР: 
Съгласно Указанията на Управляващия орган за попълване на електронен формуляр за кандидатстване по процедура чрез директно предоставяне на безвъзмездна финансова помощ BG05SFPR001-3.005 (Приложение VIII от Условията за кандидатстване) в секция 3. Данни за партньори се попълва (ако е приложимо) информация за партньори Регионални управления на образованието, които са определени за други участващи партньори, разходващи средства в одобрени комбинирани концепции за ИТИ, по отношение на дейности за развитие на дуалната система на обучение, посочени в таблицата по т. 11. „Допустими кандидати“, колона „Партньори“ от Условията за кандидатстване.
В тази връзка, секция 3. Данни за партньори, вкл. поле „Данни за действителни собственици (Директива (ЕС) 2015/849, чл. 3, т. 6)“, не се попълва за асоциираните партньори.
По втората част от искането за разяснение, моля вижте отговорa на въпрос 2 


[bookmark: _Hlk187143099][bookmark: _Hlk186790655]ВЪПРОС 4 от 06.01.2025 г. (Q003 постъпил чрез ИСУН)  
Здравейте!
ОбУ "Христо Ботев" с. Друмево е директен бенефициент по П Образование в подадена концепция за ИТИ с водещ кандидат Фондация Аделе. 
Като обединено училище обучението при нас се извършва до 10 клас. За да стартираме дуално обучение в проекта трябва да предложим, но в сайта на МОН открихме само 5 годишни програми (т.е. до 12 клас), а ние провеждаме 3 годишно. Има ли налични 3 годишни програми за обучение?
Въпросът ни е дали всички ученици, които ще влязат в Дейност 1 пробно стажуване при работодател могат е задължително да продължат обучението си в друго учебно заведение след като завършат 10 клас при нас в дуална форма на обучение и дали може на непродължилите обучение след 10 клас да им се издаде дипломата, която издаваме при нас за 1ва степен?
[bookmark: _Hlk187137012]Моля, обстойно да обясните стъпките за провеждане на дуално обучение конкретно отнасящи се за Обединени училища, т.като досега тези училища не бяха допустими да кандидатстват и няма минала практика, с която да се запознаем и спазим.

[bookmark: _Hlk187143205]ОТГОВОР: 
Настоящата процедура подкрепя развитието на дуалната система на обучение чрез финансиране на комплекс от дейности, идентифицирани от конкретните бенефициенти (професионални гимназии и училища с паралелки за професионална подготовка, обучаващи в гимназиален етап на средно образование, които са определени за отговорни партньори в одобрени комбинирани концепции за ИТИ, по отношение на дейности за развитие на дуалната система на обучение) и техните партньори, като пробното стажуване и допълнителните занимания по професионална подготовка и/или по чужд език са извън учебната програма на ученика. Управляващият орган на Програма „Образование“ може да дава разяснения по конкретни въпроси, свързани с Условията за кандидатстване по настоящата процедура. 
Следва да имате предвид, че дуалната система на обучение в професионалното образование и обучение (ПОО) в България се организира и осъществява в съответствие с разпоредбите на Закона за ПОО и Наредба № 1 от 8 септември 2015 г. за условията и реда за провеждане на обучение чрез работа (дуална система на обучение). В тази връзка, въпроси относно действащата нормативна уредба за осъществяване на дуална форма на обучение в ПОО, вкл. по отношение годишни програми, издаване на дипломи за степен на обучение и др. подобни, следва да се отнесат към съответното Регионално управление на образованието.



ВЪПРОС 5 от 07.01.2025 г. (Q004 постъпил чрез ИСУН)  
При стартиране на процедура BG05SFPR001-3.005 - Развитие на дуалната система на обучение в ПОО (чрез прилагане на подхода ИТИ), Община Силистра зададе следния въпрос:
ВЪПРОС 1 от 19.12.2024 г. (Q001 постъпил чрез ИСУН)
Община Силистра има одобрена концепция за ИТИ - BG16FFPR003-2.001-0041 по Програма „Развитие на регионите“ 2021-2027 г., в която е включена проектна идея „Осъществяване на връзка на образованието с пазара на труда чрез развитие на дуалната система в Професионална гимназия по облекло, обслужване и транспорт, гр. Дулово и в Професионална гимназия по селско стопанство с. Ситово“ на обща стойност 362 175,00 лв. В проектната идея бенефициенти са училища в гр. Дулово и с. Ситово, като дейностите ще се изпълняват в партньорство между Професионална гимназия по облекло, обслужване и транспорт, гр. Дулово - водещ партньор и в Професионална гимназия по селско стопанство с. Ситово - партньор.
В публикуваните Насоки за кандидатстване по процедура BG05SFPR001-3.005 „Развитие на дуална система за обучение в ПОО (чрез прилагане на подхода ИТИ) в т. 11 Допустими кандидати, на стр. 11, под номер 1 за Северен централен район като конкретен бенефициент е посочено училището в гр. Дулово, а като партньор РУО на МОН, гр. Силистра. Допусната ли е техническа грешка, като не е посочено училището в с. Ситово – като партньор или да смятаме, че единствено бенефициент е училището в гр. Дулово? Ако е така, то това не съответства на одобрената концепция на Община Силистра.
Публикуван бе следния отговор на въпроса:
„Условията за кандидатстване по настоящата процедура,  са разработени в съответствие с одобрените на Третото заседание на Комитета за наблюдение на Програма „Образование“ Методология и критерии за подбор на операция „Развитие на дуалната система на обучение в ПОО (чрез прилагане на подхода ИТИ)“, Единните указания за кандидатстване с концепции за Интегрирани териториални инвестиции (процедура в ИСУН с номер BG16FFPR003-2.001 – Концепции за Интегрирани териториални инвестиции (ИТИ) и на основание чл. 43, ал. 1 от Закона за управление на средствата от Европейските фондове при споделено управление (ЗУСЕФСУ). 
Съгласно Условията за кандидатстване по настоящата процедура конкретни бенефициенти са професионални гимназии и училища с паралелки за професионална подготовка, обучаващи в гимназиален етап на средно образование, в т.ч. частни училища, които са определени за отговорни партньори в одобрени комбинирани концепции за ИТИ, по отношение на дейности за развитие на дуалната система на обучение. Допустими партньори са Регионални управления на образованието (РУО), които са определени за други участващи партньори, разходващи средства в одобрени комбинирани концепции за ИТИ, по отношение на дейности за развитие на дуалната система на обучение. Допустими асоциирани партньори са национално представителните организации на работодателите и на работниците и служителите в България, браншови и професионални организации, работодатели, участващи в партньорство с училище за дуална система на обучение – задължителни асоциирани партньори и РУО. 
Професионални гимназии не са посочени сред допустимите партньори.
В тази връзка няма допусната грешка в Условията за кандидатстване………“ 
В същото време в ЕДИННИ УКАЗАНИЯ ЗА КАНДИДАТСТВАНЕ С КОНЦЕПЦИИ ЗА ИНТЕГРИРАНИ ТЕРИТОРИАЛНИ ИНВЕСТИЦИИ (ИТИ), 5. ПРОГРАМА „ОБРАЗОВАНИЕ“ 2021-2027 г., на стр. 86 - А.5.2. Допустими кандидати/партньори/асоциирани партньори е записано:
„3.1. Допустими кандидати: общини, държавни, общински, частни училища, действащи институции в системата на образованието, които осигуряват условия за завършване на етап, клас и и/или за придобиване на степен на образование съгласно чл.25 от ЗПУО, ЮЛНЦ за осъществяване на дейност в обществена полза с доказан опит и експертиза в сферата на образованието и работа с допустимите целеви групи.
3.2. Допустими партньори: общини, държавни, общински, частни училища, ЮЛНЦ за осъществяване на дейност в обществена полза с доказан опит и експертиза в сферата на образованието и работа с допустимите целеви групи, Центрове за подкрепа за личностно развитие (ЦПЛР), регионални управления на образованието (РУО).
3.3. Асоциирани партньори: структури на АЗ, ДАБ, АСП, МОН – РУО, социални партньори, независимо дали са или не са допустими кандидати/партньори по други мерки от концепцията за ИТИ за същия планов регион.
В случай, че кандидатът е училище, партньорството с община/ЮЛНЦ/друго училище/ЦПЛР не е задължително!
В случай, че кандидатът е община/ЮЛНЦ, партньорството с поне едно училище е задължително!“ 
От цитираният текст става ясно, че училищата са допустими партньори, но не са задължителни.
Вземайки предвид това, Община Силистра е преценила, че ще включи в концепцията си като партньори  училищата в гр. Дулово и с. Ситово.
Освен това като извод на предходния отговор на Програма „Образование“ 2021-2027 г. е записано: „Професионална гимназия по селско стопанство, с. Ситово, може да участва в дейности по процедура BG05SFPR001-3.005 „Развитие на дуална система за обучение в ПОО (чрез прилагане на подхода ИТИ) съгласно предвиденото в одобрената КИТИ, в рамките на допустимите целеви групи по настоящата процедура - ученици, в т. ч. ученици, търсещи или получили международна закрила и от други уязвими групи, педагогически специалисти (учители по професионална подготовка, учители-методици), непедагогически персонал, в т. ч. образователни медиатори, наставници, родители.“
Въпросът е как бенефициентът ще отчита направените разходи за ученици, учители, наставници и др.  участници в изпълнението на дейностите, които са от друго училище, а то не е партньор по проекта?
Предлагам следните два варианта: 
1.	Професионална гимназия в с. Ситово да бъде допълнена като партньор на Професионална гимназия гр. Дулово. 
или 
2.	Професионална гимназия в с. Ситово да бъде дописана като конкретен бенефициент по процедурата, като финансовия ресурс бъде разпределен между двете училища, както е одобрен в концепцията на Община Силистра. 
В противен случай не биха могли да изпълним концепцията на Община Силистра във вида, в който е одобрена и няма да се постигнат зададените в концепцията индикатори.

ОТГОВОР:
1. Цитираният текст на стр. 86 от Единните указания за кандидатстване с Концепции за Интегрирани териториални инвестиции (ИТИ) по приключилата към днешна дата процедура BG16FFPR003-2.001 – Концепции за Интегрирани териториални инвестиции (ИТИ) (обявена на 27.06.2023 г. от Управляващия орган на Програма „Развитие на регионите“ 2021-2027 г.), се отнася за процедура: Ограмотяване на възрастни по Приоритет 1 „Приобщаващо образование и образователна интеграция“ на Програма „Образование“ 2021-2027 г. Допустимите кандидати, допустимите партньори и асоциирани партньори, както и други основни параметри като напр. минимален и максимален размер на общо допустими разходи по проектно предложение, по процедура „Развитие на дуалната система на обучение в ПОО“ са посочени на стр. 90-92 от Единните указания, 5. ПРОГРАМА „ОБРАЗОВАНИЕ“ 2021-2027 г., Приоритет 3 Връзка на образованието с пазара на труда, процедура: Развитие на дуалната система на обучение в ПОО.
Съгласно Единните указания за кандидатстване с Концепции за Интегрирани териториални инвестиции (ИТИ) по горепосочената приключена процедура BG16FFPR003-2.001, както и съгласно т. 12 на Условията за кандидатстване по процедура BG05SFPR001-3.005 „Развитие на дуалната система на обучение в ПОО (чрез прилагане на подхода ИТИ)“, допустими партньори по настоящата процедура са Регионални управления на образованието (РУО), които са определени за други участващи партньори, разходващи средства в одобрени комбинирани концепции за ИТИ, по отношение на дейности за развитие на дуалната система на обучение. В тази връзка, Професионална гимназия по селско стопанство с. Ситово е недопустим партньор и не може да бъде допълнена като партньор на Професионална гимназия по облекло, обслужване и транспорт, гр. Дулово. 
2. Съгласно Единните указания за кандидатстване с Концепции за Интегрирани териториални инвестиции (ИТИ) по горепосочената приключена процедура BG16FFPR003-2.001, както и съгласно т. 9. от Условията за кандидатстване по процедура BG05SFPR001-3.005 „Развитие на дуалната система на обучение в ПОО (чрез прилагане на подхода ИТИ)“, е налице изискване за минимален (250 000 лв.) и максимален (750 000 лв.) размер на безвъзмездната финансова помощ за проектно предложение.
В същото време, съгласно одобрената от Регионалния съвет за развитие Концепция за ИТИ с номер BG16FFPR003-2.001-0041 „Индикативният предвиден ресурс за изпълнението на дейностите по проекта е 362 175 лв. с ДДС - 100% БФП, от които 185 000 лв с ДДС за Професионална гимназия по облекло, обслужване и транспорт, гр. Дулово и 177 175 лв с ДДС за Професионална гимназия по селско стопанство с.Ситово.“. Съгласно Допълнително споразумение № 1 към Споразумение за партньорство от 27.09.2023 г., приложено към одобрената Концепция за ИТИ, са включени две мерки:
- Мярка/дейност №10 с общ бюджет на дейността 362 175 лв.; Отговорен партньор: Професионална гимназия по облекло, обслужване и транспорт, гр. Дулово; Размер на исканата БФП: 185 000 лв. за ПГООТ, гр. Дулово.
- Мярка/дейност №11, с общ бюджет на дейността 362 175 лв.; Отговорен партньор: Професионална гимназия по облекло, обслужване и транспорт, гр. Дулово; Размер на исканата БФП: 177 175 лв. за Професионална гимназия по селско стопанство с. Ситово.“.
Съгласно Допълнителното споразумение, двете планирани мерки са с един и същ отговорен партньор (Професионална гимназия по облекло, обслужване и транспорт, гр. Дулово), но размерът на БФП по всяка от двете мерки е под допустимия минимум за проектно предложение. В одобрената Концепция за ИТИ двете мерки са обединени в една дейност с общ бюджет 362 175 лв.
[bookmark: _Hlk187225712]Съгласно горепосоченото, Професионална гимназия по селско стопанство, с. Ситово не може да бъде дописана като конкретен бенефициент по процедура BG05SFPR001-3.005 „Развитие на дуалната система на обучение в ПОО (чрез прилагане на подхода ИТИ)“.
Съгласно т. 14.1. Условия за допустимост на разходите от Условията за кандидатстване по процедура BG05SFPR001-3.005 „Развитие на дуалната система на обучение в ПОО (чрез прилагане на подхода ИТИ)“, и по конкретно подт. 12 – За да бъдат допустими разходите по настоящата процедура трябва да са извършени от допустим по настоящата процедура бенефициент и да са за дейности, съответстващи на предвидените в одобрения проект (чл. 57, ал. 1, т. 1 от ЗУСЕФСУ). 
Както е посочено в отговора на Въпрос 1 от 19.12.2024 г. по-горе, Професионална гимназия по селско стопанство, с. Ситово, може да участва в дейности по процедура BG05SFPR001-3.005 „Развитие на дуална система за обучение в ПОО (чрез прилагане на подхода ИТИ) съгласно предвиденото в одобрената КИТИ, в рамките на допустимите целеви групи по настоящата процедура - ученици, в т. ч. ученици, търсещи или получили международна закрила и от други уязвими групи, педагогически специалисти (учители по професионална подготовка, учители-методици), непедагогически персонал, в т. ч. образователни медиатори, наставници, родители, но без да разходва средства по проекта. (чл. 57, ал. 1, т. 1 от ЗУСЕФСУ).
Взаимоотношенията между конкретния бенефициент и Професионална гимназия по селско стопанство, с. Ситово са в компетенциите на двете училища и следва да се уредят съгласно действащата нормативна уредба.


ВЪПРОС 6 от 11.01.2025 г. (Q005 постъпил чрез ИСУН)  
Здравейте, 
Професионална гимназия по електротехника и електроника „Мария Кюри“ гр. Сливен има одобрена концепция за ИТИ BG16FFPR003-2.001-0154 по Програма „Развитие на регионите“ 2021-2027 г., в която е включена проектна идея РАЗВИТИЕ НА ДУАЛНАТА СИСТЕМА НА ОБУЧЕНИЕ В ПГЕЕ „Мария Кюри“.  Въпреки това, не сме включени  в списъка на определените за отговорни партньори в одобрените комбинирани концепции по отношение на дейности за развитие на дуалната система на обучение.
Бихте ли ни разяснили:
1.	Защо не сме включени - техническа грешка ли е?
2.	Възможно ли е да бъдем включени и  какъв е редът?
3.	Има ли друга опция за участие?

ОТГОВОР:
1 и 2. Съгласно Единните указания за кандидатстване с Концепции за интегрирани териториални инвестиции (КИТИ),  участниците от одобрени комбинирани концепции, за които не достига финансиране за някоя от дейностите по съответната програма, остават в резервен списък и при освобождаване на ресурс могат да получат БФП като конкретни бенефициенти и УО да ги покани да подадат проектни предложения, по реда на класиране на концепциите. Конкретните бенефициенти по настоящата процедура са в съответствие с одобрените концепции за ИТИ и са съобразени с Основния списък с конкретни бенефициенти и списък с резервни конкретни бенефициенти по процедура BG16FFPR003-2.002 „Подкрепа за интегрирано градско развитие в 40 градски общини“ (Приложение 2 на пакета документи по цитираната процедура, обявена от Управляващия орган на Програма „Развитие на регионите“ 2021–2027 г. (ПРР), https://eumis2020.government.bg/bg/s/Procedure/Info/0516a6da-de6a-4517-b62a-1f2d16b0febf). Видно от Приложение 2 „Основен списък с конкретни бенефициенти и списък с резервни конкретни бенефициенти по процедура BG16FFPR003-2.002 „Подкрепа за интегрирано градско развитие в 40 градски общини““ одобрената концепция за ИТИ номер BG16FFPR003-2.001-0154 е посочена в резервен списък с конкретни бенефициенти поради недостиг на финансов ресурс по Приоритет 2 „Интегрирано териториално развитие на регионите“ на ПРР, т.е. няма техническа грешка.
3. Съгласно Индикативната годишна работна програма за 2025 г. по Програма „Образование“ 2021 – 2027 г. (ПО), до края на м. март 2025 г. предстои да бъде обявена процедура чрез подбор на проектни предложения „Развитие на дуалната система на обучение в ПОО (чрез подбор)“. Сред допустимите кандидати и партньори са професионални гимназии и училища с паралелки за професионална подготовка, обучаващи в гимназиален етап на средно образование, в т.ч. частни гимназии/училища. На основание чл. 26, ал. 4 от Закона за управление на средствата от Европейските фондове при споделено управление, проектът на Насоки за кандидатстване предстои да бъде публикуван за обществено обсъждане. В тази връзка, за повече информация моля следете интернет страницата на Управляващия орган на Програма „Образование“ https://sf.mon.bg/. 
В допълнение, за повече информация във връзка с втора процедура за подбор на Концепции за ИТИ моля следете интернет страницата на Програма „Развитие на регионите“ 2021 – 2027 г. https://bgregio.eu/. 


ВЪПРОС 7 от 14.01.2025 г. (Q006 постъпил чрез ИСУН)  
Здравейте!
Въпрос 1: Относно Дейност 1, подточка 2 (Допълнителни занимания по професионална подготовка):
При планиране на допълнителните занимания по професионална подготовка за ученици в първи гимназиален етап е планирано същите да се провеждат в училището или в реална работна среда при работодател. Допустимо ли е тези занимания да се провеждат в асоцииран партньор Център за професионално обучение (ЦПО), който разполага с осигурени съвременни условия, оборудване и материали за практическа работа, но не е работодател?

Въпрос 2: Допустимост на разходи за ЛПС и СРО за ученици извън дуалната форма. Относно разходи за лични предпазни средства (ЛПС) и суровини и материали (СРО) по Дейност 1:
Допустими ли са разходите за ЛПС и СРО освен за ученици от първи гимназиален етап, които ще преминат през пробно стажуване в партниращо предприятие за ученици в първи гимназиален етап, така  и за тези от втори гимназиален етап, които не са обхванати от Дейност 1, но са ангажирани в дуална форма на обучение в училището ?

ОТГОВОР:
1. В т. 13 от Условията за кандидатстване по отношение на Дейност 1, Допълнителни занимания по професионална подготовка и/или по чужд език /за ученици в първи гимназиален етап в дуална форма на обучение/ е посочено следното: “Препоръчва се допълнителните занимания да се провеждат при работодател в реална работна среда, с оглед на тяхната практическа насоченост. При провеждането им в училище трябва да са осигурени съвременни условия, оборудване и материали за практическа работа.“. В тази връзка Условията за кандидатстване не поставят ограничения по отношение на осигуряването на съвременни условия, оборудване и материали за практическа работа със съгласие между училище и Център за професионално обучение при спазване на действащата нормативна уредба.
Обръщаме внимание че по настоящата процедура допустими асоциирани партньори са: 
1. Национално представителните организации на работодателите и на работниците и служителите в България, браншови и професионални организации;
2. Работодатели, участващи в партньорство с училище за дуална система на обучение – задължителни асоциирани партньори;
3. РУО.
Центрове за професионално обучение (ЦПО), в случай че са работодатели, могат да участват като допустими асоциирани партньори по процедурата. 

2. Съгласно т. 13 от Условията за кандидатстване (УК) по настоящата процедура, в рамките на Дейност 1 е допустимо осигуряване на оборудване, материали и консумативи за целите на дуалната система на обучение. Съгласно т. 13 от УК:
„За да са допустими разходите за закупуване на оборудване, материали и консумативи, те следва да бъдат обосновани и необходими за реализиране на целите на дуалната система на обучение и да допринасят за постигане на целите на съответния проект или да бъдат напълно амортизирани по време на операцията или закупуването им да е най-икономичният вариант. 
Оборудването следва да се закупи и да е налично за ползване от учениците от първи гимназиален етап на обучение, като целта е учениците да придобият знания и умения от употребата му, с оглед по-лесно приспособяване и осъществяване на дуалната система на обучение във втори гимназиален етап. Освен закупуване, кандидатът следва да планира инсталиране на оборудването, обучение за работа с него и др. (ако е необходимо).
В рамките на дейността е възможно да бъдат закупени инструменти и оборудване, вкл.  симулационни системи и приложни софтуерни продукти, консумативи, работни и предпазни облекла и лични предпазни средства и др. подобни, необходими за провеждането на учебната практика в училищата, с цел подготовка за преминаване към практическо обучение в реална работна среда. Не се допускат строително-монтажни работи, както и закупуване на: стопански инвентар (офис оборудване – маси, столове, шкафове), компютри, принтери, скенери и др. периферни устройства.“
В тази връзка, съгласно УК единствено за оборудването е поставено изискване да бъде налично за ползване от учениците от първи гимназиален етап, т.е. е допустимо за целите на провеждане на учебната практика в училище за ученици от първи гимназиален етап в дуална форма на обучение. Консумативи, материали, работни и предпазни облекла и лични предпазни средства са допустими за провеждане на учебна практика в училището за ученици от първи или втори етап, които се обучават в дуална форма на обучение.
Обръщаме внимание, че работодателят като партньор за организиране и провеждане на обучението чрез работа в изпълнение на чл. 5, т. 3 от Наредба № 1 от 8.09.2015 г. за условията и реда за провеждане на обучение чрез работа (дуална система на обучение) осигурява здравословни и безопасни условия на труд по време на обучението.


[bookmark: _Hlk189205991]ВЪПРОС 8 от 15.01.2025 г. (Q007 постъпил чрез ИСУН)  
Здравейте,
[bookmark: _Hlk187919699]Земеделска професионална гимназия „Климент Тимирязев“, гр. Сандански е конкретен бенефициент по процедура BG05SFPR001-3.005 „Развитие на дуалната система на обучение в ПОО (чрез прилагане на подхода ИТИ)“, финансирана от Програма "Образование" 2021-2027, в рамките на одобрена Концепция за ИТИ с наименование "Интегрирани инвестиции за подобряване на свързаността, туристическия потенциал, социално-икономическото и културно развитие на южната част на ЮЗР".

Въпросът ни е дали можем да разширим обхвата на заложените в Концепцията на проектното предложение специалности от Списъка на професиите за професионално образование и обучение (СППОО), по които Земеделската професионална гимназия ще извършва обучение чрез работа (дуална система на обучение) по проекта. Това се налага поради динамиката на пазара на труда в региона на община Сандански и прогнозите за търсени специалисти от работодателите през следващите години.

С уважение,
Екип по проекта

ОТГОВОР:
При подготовка на проектно предложение всеки кандидат следва да вземе предвид основната цел на настоящата процедура, а именно - подобряване на качеството, приложимостта и ефективността на професионалното образование и обучение в съответствие с потребностите на пазара на труда и специфичните териториални характеристики, вкл. специфичните цели по процедурата.
[bookmark: _Hlk187919124]Съгласно посоченото в одобрените Методология и критерии за оценка на проектни предложения по процедура BG05SFPR001-3.005 „Развитие на дуалната система на обучение в ПОО (чрез прилагане на подхода ИТИ)“, Приложение IX към Условията за кандидатстване, проектното предложение следва да съответства на одобрената комбинирана концепция за ИТИ. Извършва се проверка за съответствие на проектното предложение с одобрената комбинирана концепция за ИТИ по отношение на цели, кандидат, партньори/асоциирани партньори, дейности, общ размер на искано финансиране чрез БФП, териториален обхват, индикатори, целеви групи,  вкл. уязвими целеви групи.
Специфичният индикатор за продукт SOI 3.3 Брой училища, въвели дуална система на обучение, съдържа изискване паралелките за обучение чрез работа (дуална система на обучение) да са по професии и специалности от Списъка на професиите за професионално образование и обучение (СППОО).
Във връзка с гореизложеното, проектното предложение трябва да е съобразено с одобрената концепция за ИТИ от гледна точка на цели, кандидат, партньори/асоциирани партньори, дейности, общ размер на искано финансиране чрез БФП, териториален обхват, индикатори, целеви групи, като разширяването на обхвата на специалностите, по които Земеделска професионална гимназия „Климент Тимирязев“, гр. Сандански, ще извършва обучение чрез работа по проекта следва да бъде обосновано в контекста на идентифицираните регионални потребности на пазара на труда и прогнозите за търсени специалисти през следващите години във формуляра за кандидатстване (секция 11. Допълнителна информация необходима за оценка на проектното предложение). 

[bookmark: _Hlk189206037]ВЪПРОС 9 от 25.01.2025 г. (Q008 постъпил чрез ИСУН)  
Здравейте,
Във връзка с процедура „Развитие на дуалната система на обучение в ПОО (чрез прилагане на подхода ИТИ)“ молим за разяснения на следните въпроси:
[bookmark: _Hlk188862613]1)	Професионална гимназия по машиностроене, гр. Пловдив  е конкретен бенефициент за ЮЦР. Съгласно Раздел Специфични изисквания за допустимост на конкретните бенефициенти от Условията за кандидатстване по процедурата проектното предложение следва да съответства на одобрената комбинирана концепция за ИТИ в частта асоциирани партньори. В допълнение в раздел 12.2 Допустими асоциирани партньори „На етап кандидатстване, като асоциирани партньори в проектното предложение следва да са посочени другите участници, определени в одобрена комбинирана концепция за ИТИ, които не разходват средства по отношение на дейности за развитие на дуалната система на обучение с финансиране по Програма „Образование“. 
Това означава ли, че всички партньори, които са разписали Приложение А2 „Споразумение за партньорство“ на етап подаване на ПИИ по процедура BG16FFPR003-2.001 “Концепции за интегрирани териториални инвестиции“ следва да разпишат и Приложение III „Споразумение за партньорство “към документите по Процедура „Развитие на дуалната система на обучение в ПОО (чрез прилагане на подхода ИТИ)“, като станат асоциирани партньори в проектното предложение по процедура „Развитие на дуалната система на обучение в ПОО (чрез прилагане на подхода ИТИ)“. В случай, че отговора е „да“ и предвид това, че партньорите по Интегрираните концепции на ИТИ имат роли, които не във всички случай са свързани с развитието на дуалното обучение и образование, задължително ли е същите да имат роли и задължения по проекта по процедура  Развитие на дуалната система на обучение в ПОО (чрез прилагане на подхода ИТИ)“ , които да бъдат разписани в Приложение III „Споразумение за партньорство“ или това е изискване само за асоциираните партньори- работодатели.
1.2) Във връзка с текста от раздел 12.2 „Допустими асоциирани партньори“ от УК на процедура „Развитие на дуалната система на обучение в ПОО (чрез прилагане на подхода ИТИ)“ : „Включването в проектното предложение на асоцииран партньор работодател е задължително“, както и т. 2 от същия раздел „Работодатели, участващи в партньорство с училище за дуална система на обучение- задължителни асоциирани партньори“ имаме следните въпроси:
Означават ли горните текстове, че асоциирани партньори по проектното предложение трябва да бъдат фирми- работодатели, с които училището вече има сключени договори за партньорство  по чл. 17а от ЗПОО за практическо обучение на ученици от втори гимназиален етап или това могат да бъдат нови партньори- работодатели от региона по избор на кандидата, с които училището не е имало партньорство до момента.
2)	В т. Изпълнители от Допустими асоциирани партньори е записано: “На основание чл. 49, ал. 1 от ЗУСЕФСУ бенефициентите на безвъзмездна финансова помощ може да възлагат на изпълнители- външни за тях лица, дейности по изпълнението и/или управлението на проект, когато това е предвидено в него за съответната дейност.” В т. Административен капацитет , раздел Специфични изисквания за допустимост на конкретните бенефициенти е записано, че за доказване на административен капацитет на кандидата  „трябва: да е пряко отговорен за изпълнението на дейностите по проекта“ и да представи автобиографии по образец (Приложение V към УК) на членовете на основния екип за организация и управление, който включва задължително ръководител на проекта, координатор и счетоводител (финансист).
В тази връзка моля да посочите коя хипотеза е вярна:
А) разходи за управление на проекта под формата на услуга, предоставена от външен изпълнител по реда на ал. 1 от ЗУСЕФСУ са допустим разход
Б) управлението на проекта може да се извършва само и единствено от лица определени от кандидата на етап кандидатстване чрез представяне на автобиографии.
В) задължително е да се направи избор на екип от страна на кандидата, за който да се представят автобиографии, НО може да се направи и процедура за избор на изпълнител, с което да се гарантира качественото и ефективно управление на проекта и двата екипа да работят съвместно.
3)	В дейност 1. Допълнителна професионална подготовка, „пробно стажуване“ и допълнителни занимания за ученици за придобиване на знания, умения и компетентности в съответствие с изискванията на пазара на труда. – Пробно стажуване в партниращо предприятие за ученици в първи гимназиален етап  се предвижда след всяко проведено пробно стажуване да се изготви оценка на професионалните интереси на ученика. 
Допустимо ли е оценката на професионалните интереси на ученика да бъде изготвена от външен изпълнител или същата трябва задължително да се изготви от асоциирания партньор-работодател при който е преминало конкретното пробно стажуване.
4)	При разписване на Дейност 7 „Връзка на образованието с пазара на труда в индустриалните предприятия на територията на Тракия икономическа зона, ЮЦР..“, част от Концепция за ИТИ за осигуряване на интегрирано, икономическо, устойчиво и ниско въглеродно развитие на Тракия Икономическа Зона и Южен централен регион, касаеща План за изпълнение / Дейности по проекта към Оперативна програма "Програма "Образование" 2021-2027" сме разписали, че учителите по професионална подготовка, в т.ч. и учители методици, които ще преминат допълнителни обучения е 6 броя, но към момента в ПГМП има назначени 9 учителя по професионална подготовка и 2 учители методици.
Допустимо ли е, независимо, че на етап разписване на Концепция за ИТИ за осигуряване на интегрирано, икономическо, устойчиво и ниско въглеродно развитие на Тракия Икономическа Зона и Южен централен регион сме посочили 6 учителя, който да преминат обучение да променим този брой на 11 в проектното предложение по процедура „Развитие на дуалната система на обучение в ПОО (чрез прилагане на подхода ИТИ)“, колкото са реално заетите към момента учители.
5)	Като част от дейност 2. Обучения на учители и наставници за разширяване на обхвата и повишаване качеството на дуалната система на обучение- Организиране и провеждане на обучения на учители по професионална подготовка и учители-методици (с присъждане на 1 квалификационен кредит или без квалификационни кредити) е разписано , че обученията „могат да включват модули/теми, които са насочени към развитието на социално-емоционалните умения на учениците, пряко свързани с обучението чрез рамката на ОИСР за социално-емоционалните умения“
Предвид спецификата на обученията за социално-емоционалните умения и взаимодействие с други, които изискват специфичен подход и работа както индивидуално, така и в групата, допустимо ли е същите да бъдат проведени в отделни обучения в рамките на до  16 или 24 часа , в зависимост от това дали се присъждат квалификационни кредити. В случай, че отговора е „да“ и в случай, че обученията няма да присъждат кредити, остава ли изискването минимум 8 часа от обучението да бъдат проведени при работодателя.

С уважение,

ОТГОВОР:
1. Настоящата процедура е насочена към подкрепа на идентифицираните в концепциите за ИТИ мерки за развитие на дуалната система на обучение в ПОО с финансиране от Програма „Образование“. Съгласно т. 12.2 от Условията за кандидатстване по настоящата процедура „На етапа на кандидатстване като асоциирани партньори в проектното предложение следва да са посочени другите участници, определени в одобрена комбинирана концепция за ИТИ, които не разходват средства по отношение на дейности за развитие на дуалната система на обучение с финансиране по Програма „Образование“.“. 
В тази връзка, в случай че в одобрената концепция за ИТИ по отношение на мерките/дейностите за развитие на дуалната система на обучение в ПОО с финансиране от Програма „Образование“ са предвидени други участници, които няма да разходват средства от БФП за тези мерки/дейности (т.е. измежду допустимите асоциирани партньори по настоящата процедура), те следва да бъдат включени в проектното предложение по настоящата процедура. 
Обръщаме внимание, че съгласно УК, включването в проектното предложение на поне един асоцииран партньор – работодател, е задължително, като се представя споразумение за асоциирано партньорство между съответното училище и партниращия му работодател. На етап кандидатстване и/или на етапа на изпълнение на проектните предложения могат да се включат нови асоциирани партньори извън първоначално определените в одобрените комбинирани концепции за ИТИ.
Изискването за попълване и подаване на Приложение III „Споразумение/Споразумения за асоциирано партньорство между кандидата и работодател/и - асоцииран/и партньор/и“ към Условията за кандидатстване, подписано от кандидата и асоциирания партньор се отнася само за допустими асоциирани партньори - работодатели, като техните роли и задължения по проекта в рамките на асоциираното партньорство следва да бъдат разписани подробно. 
Ако по проекта се предвижда участие на допустими асоциирани партньори - национално представителни организации на работодателите и на работниците и служителите в България, браншови и професионални организации, както и РУО-асоциирани партньори, към проектното предложение се представя Декларация/и за асоциирано партньорство, попълнена/и по образец (Приложение IV към Условията за кандидатстване).
1.2. В т. 13 от Условията за кандидатстване е посочено следното: „В случай че изпълнението на Дейност 1 предвижда осигуряване на наставници за практическо обучение в реална работна среда за ученици във втори гимназиален етап на етапа на изпълнение е необходимо да се представи сключения договор за партньорство по чл. 17а от ЗПОО с асоциирания/асоциираните партньор/и-работодател/и, ведно с Декларация– приложение № 2 към Наредба № РД-04-4 от 8 ноември 2019 г. за условията и реда за създаване и поддържане на информационна база данни на работодателите, които отговарят на изискванията за участие в партньорства за осъществяване на обучение чрез работа (дуална система на обучение) (Приложение XXII). В тази връзка, сключен договор за партньорство по чл. 17а от ЗПОО между кандидата и асоцииран партньор-работодател се представя само когато в изпълнението на Дейност 1 се предвижда осигуряване на наставници за практическо обучение в реална работна среда за ученици във втори гимназиален етап.   
В случай, че училището предвижда разширяване на партньорството за обучение чрез работа (дуална система на обучение) и включване на нови партньори- работодатели, с оглед осигуряване на наставници за практическо обучение в реална работна среда за ученици във втори гимназиален етап на етапа на изпълнение следва да представи сключения договор за партньорство по чл. 17а от ЗПОО с асоциирания/асоциираните партньор/и-работодател/и, вкл. с нови партньори- работодатели.
2. Съгласно т. 11 от Условията за кандидатстване (УК), „Екипът за организация и управление на проекта следва да бъде съобразен със спецификата и обема на заложените дейности. За доказване на административен капацитет кандидатът следва да представи автобиографии по образец (Приложение V към УК) на членовете на основния екип за организация и управление, който включва задължително ръководител на проекта, координатор и счетоводител (финансист).“
Съгласно критерий № 8 от Таблицата за комплексна оценка на проектното предложение (Приложение IX към УК), основният екип за организация и управление на проекта включва ръководител на проекта, координатор и счетоводител (финансист).
Съгласно Указания на УО за попълване на електронен формуляр за кандидатстване по процедурата (Приложение VIII) „По преценка на кандидата и партньорите в екипа за организация и управление на проекта могат да бъдат включени и други позиции, за които на етапа на кандидатстване не се представят автобиографии на съответните членове, но задължително се описват исканата квалификация и отговорности за тях в секция 10. „Екип“ от Формуляра за кандидатстване.“
В тази връзка, на етапа на кандидатстване се изисква представяне на автобиографии единствено на ръководител на проекта, координатор и счетоводител (финансист), които формират основния екип за организация и управление на проекта. За останалите позиции на етапа на кандидатстване в секция 10. „Екип“ от Формуляра за кандидатстване се попълва исканата квалификация и отговорности.
Условията за кандидатстване не поставят задължение или ограничение дали управлението на проекта да се осъществява чрез вътрешни за Конкретния бенефициент лица или чрез външни за него лица. Изборът на подход е в компетенциите на Конкретния бенефициент, като е необходимо да се спазва действащата нормативна уредба.
3. Условията за кандидатстване не поставят специфични изисквания за начина на извършване на оценката на професионалните интереси на ученика в края на всяко пробно стажуване.
4. Съгласно т. 7 от Условията за кандидатстване „Целевите стойности следва да са цяло число, не по-малки от целевите стойности на индикаторите, посочени в одобрената комбинирана концепция за ИТИ“. В тази връзка, залагането на по-високи целеви стойности на индикатори от планираното в одобрените комбинирани концепции за ИТИ е по преценка и идентифицирана необходимост от страна на Конкретния бенефициент. 
[bookmark: _Hlk189121762][bookmark: _Hlk189123732][bookmark: _Hlk188954220][bookmark: _Hlk188952253]5. Обученията на учители по професионална подготовка и учители-методици по настоящата процедура, са:
-  с присъждане на 1 квалификационен кредит с продължителност от 16 академични часа; 
- без присъждане на квалификационни кредити с продължителност до 24 академични часа (3 дни).
Обученията без квалификационни кредити следва да бъдат с продължителност до 24 академични часа (3 дни), от които поне 8 академични часа следва да бъдат за практическо обучение (стажуване) в партниращи предприятия и да се проведе в групи минимум от 5 участници. 

Целта на обученията за учители по професионална подготовка и учителите-методици е повишаване на квалификацията им, като при изпълнението следва да бъдат разгледани приложими за обхванатите професии новости и/или предизвикателства, свързани с цифрова, зелена икономика, син, растеж, индустрия 5.0 и ИСИС. Учителите по професионална подготовка ще имат възможност да повишат знанията и уменията си за работа с нови техники и технологии в съответното професионално направление, по което преподават. Обученията на учители-методици ще осигурят формиране на необходимите знания, умения и компетентностите сред учителите-методици за качествено изпълнение на функциите им съгласно Наредба № 1 от 08 септември 2015 г. за условията и реда за провеждане на обучение чрез работа.
Обученията на учители по професионална подготовка и учители-методици могат да включват модули/теми, които са насочени към развитието на социално-емоционалните умения на учениците, пряко свързани с обучението чрез работа. 
Условията за кандидатстване предоставят възможност на кандидата да включва модули или теми за развитието на социално-емоционалните умения на учениците, в обученията респ. в програмите за обучение, на учителите по професионална подготовка и учителите-методици.
В зависимост от нуждите от обучение на целевата група от учители по професионална подготовка и учители-методици в училището кандидатът планира и организира обученията в рамките на Дейност 2 по настоящата процедура, като съблюдава изискванията съгласно УК в това число и по отношение на изискването за поне едно обучение с практическо обучение (стажуване) в партниращи предприятия за учителите по професионална подготовка, планирани за участие в Дейност 2.


[bookmark: _Hlk188875210]ВЪПРОС 10 от 27.01.2025 г. (Q009 постъпил чрез ИСУН)  

Здравейте,

В одобрената концепция е заложен срок за изпълнение на проект по процедура BG05SFPR001-3.005 „Развитие на дуалната система на обучение в ПОО (чрез прилагане на подхода ИТИ)“ в рамките на 24 месеца. С оглед това, че ще разширим обхвата на специалностите, които ще бъдат включени в проектното предложение, бихме искали да удължим този срок. Допустимо ли е?

[bookmark: _Hlk188875239]ОТГОВОР:

Както е посочено в т.18  от Условията за кандидатстване по процедура BG05SFPR001-3.005 „Развитие на дуалната система на обучение в ПОО (чрез прилагане на подхода ИТИ)“ максималната продължителност на проект, считано от датата на подписване на административния договор за предоставяне на БФП, е 48 месеца, но не по-късно от 31.12.2029 г.


ВЪПРОС 11 от 27.01.2025 г. (Q010 постъпил чрез ИСУН)  
Здравейте,

в Условия за кандидатстване по Процедура BG05SFPR001-3.005 „РАЗВИТИЕ НА ДУАЛНАТА СИСТЕМА НА ОБУЧЕНИЕ В ПОО (ЧРЕЗ ПРИЛАГАНЕ НА ПОДХОДА ИТИ)“, Раздел 13. Дейности, допустими за финансиране, Дейност 2. Обучения на учители и наставници за разширяване обхвата  и повишаване качеството на дуалната система на обучение. – Организиране и провеждане на обучения на учители по професионална подготовка и учители-методици (с присъждане на 1 квалификационен кредит или без квалификационни кредити) са предвидени два вида обучения:
- един за учителите по професионална подготовка , който „ще осигури придобиването на знания и умения сред учителите за нови техники и технологии в съответното професионално направление, по което преподават, с цел подобряване на качеството на обучителния процес на учениците в дуална система на обучение“ , и
- един за учители-методици за „формиране на необходимите знания, умения и компетентности сред учитлеите- методици за качествено изпълнение на функциите им съгласно Наредба №1 от 08 септември 2015 г. за условията и реда за провеждане на обучение чрез работа“
Същевременно, „с оглед гарантиране на ефективността на планираните обучения, те следва да бъдат провеждани в групи от минимум 5 обучаеми по съответната тема/програма за обучение“. 
В Професионална гимназия по машиностроене - гр. Пловдив, конкретен бенефициент по процедура BG05SFPR001-3.005 „РАЗВИТИЕ НА ДУАЛНАТА СИСТЕМА НА ОБУЧЕНИЕ В ПОО (ЧРЕЗ ПРИЛАГАНЕ НА ПОДХОДА ИТИ)“ има назначени 9 учители по професионална подготовка и 2 учители методици. 
Това означава ли, че не можем да предвидим обучения за учителите- методици, т.к. общия им брой е под минималния изискан по процедурата за провеждане на обучение или можем да проведем общи обучения за учители по професионална подготовка и учители методици, като съобразим темите/ модулите на обученията така, че да покриват и двете категории целеви групи.

С уважение,
Екип по проекта

ОТГОВОР:

В УК по настоящата процедура в рамките на Дейност 2 са заложени изисквания по отношение на целта на обученията на учителите по професионална подготовка и учители-методици, съответствието с нормативната уредба, минимална/максимална продължителност на обученията. Обученията на учители по професионална подготовка и учители-методици могат да завършат с присъждане на 1 квалификационен кредит в съответствие с приложимата нормативна уредба - Наредба № 15 от 22.07.2019 г. за статута и професионалното развитие на учителите, директорите и другите педагогически специалисти, или без присъждане на квалификационни кредити.

Няма допълнителни изисквания и категоризиране по видове обучения в рамките на допустимата целева група – педагогически специалисти (учители по професионална подготовка и учители-методици).

Специфичното изискване на УК по процедурата обученията да бъдат провеждани в групи от минимум 5 обучаеми по съответната тема/програма не ограничава организирането на общи обучения за учители по професионална подготовка и учители методици, като темите/модулите на обученията покриват и двете категории целеви групи. 

Обръщаме внимание, че обученията за учители по професионална подготовка и учители-методици следва да бъдат оповестени публично и да са отворени за всички желаещи служители да участват в тях. Също така, един учител по професионална подготовка и учител-методик може да участва в повече от едно обучение през периода на изпълнение на проекта, но на различни теми. 

Проф. дхн Георги Вайсилов

